marsh-mellow/hindi_wikipedia huggingface dataset:
तुलजा भवानी हिन्दू देवी दुर्गा का ही एक रूप माना जाता है। इनके मुख्य एवं प्रसिद्ध मंदिर भारत में महाराष्ट्र के उस्मानाबाद में तुलजा भवानी मंदिर, उस्मानाबाद तथा एक चित्तौढ़गढ़ में तुलजा भवानी मंदिर, चित्तौढ़गढ़ स्थित है।शिव की पत्नी पार्वती (दुर्गा) का एक नाम भवानी है।भव अर्थ शिव है। भव की पत्नी भवानी (पार्वती) है  

 कथा 
कृतयुग में करदम नामक एक ब्राह्मण साधु थे, जिनकी अनुभूति नामक अत्यंत सुंदर व सुशील पत्नी थी। जब करदम की मृत्यु हुई तब अनुभूति ने सती होने का प्रण किया, पर गर्भवती होने के कारण उन्हें यह विचार त्यागना पड़ा तथा मंदाकिनी नदी के किनारे तपस्या प्रारंभ कर दी। इस दौरान कूकर नामक राजा अनुभूति को ध्यान मग्न देखकर उनकी सुंदरता पर आसक्त हो गया तथा अनुभूति के साथ दुष्कर्म करने का प्रयास किया। इस दौरान अनुभूति ने माता से याचना की और माँ अवतरित हुईं। माँ के साथ युद्ध के दौरान कूकर एक महिष रूपी राक्षस में परिवर्तित हो गया और महिषासुर कहलाया। माँ ने महिषासुर का वध किया और यह पर्व विजयादशमी कहलाया। इसलिए माँ को त्वरिता नाम से भी जाना जाता है, जिसे मराठी में तुलजा भी कहते हैं।

 देवी का रूप 
शालीग्राम पत्थर से निर्मित यह मूर्ति वस्तुतः स्वयंभू मूर्ति मानी जाती है। इस मूर्ति के आठ हाथ हैं, जिनमें से एक हाथ से उन्होंने दैत्य के बाल पकड़े हैं तथा दूसरे हाथों से वे दैत्य पर त्रिशूल से वार कर रही हैं। ऐसा प्रतीत होता है कि माता महिषासुर राक्षस का वध कर रही हैं। माता की दाहिनी ओर उनका वाहन सिंह स्थापित है। इस प्रतिमा के समीप ऋषि मार्कंडेय की प्रतिमा स्थापित है, जो पुराण पढ़ने की मुद्रा में है। माता के आठों हाथों में चक्र, गदा, त्रिशूल, अंकुश, धनुष व पाश आदि शस्त्र सुसज्जित हैं।

 इन्हें भी देखें 
 तुलजा भवानी मंदिर, उस्मानाबाद 

श्रेणी:हिन्दू धर्म
श्रेणी:हिन्दू देवियाँ
तुलजापुर () भारत के महाराष्ट्र राज्य के उस्मानाबाद ज़िले में स्थित एक नगर है। यहाँ का वार्षिक तुलजापुर नवरात्रि भवानी मेला प्रसिद्ध है।"   :    ,"  ,     . ., 2015,  9789380844831",   ,"  ,  , 2010,  9788179914458

 इन्हें भी देखें 
 उस्मानाबाद ज़िला

 सन्दर्भ 

श्रेणी:उस्मानाबाद ज़िला
श्रेणी:महाराष्ट्र के शहर
श्रेणी:उस्मानाबाद ज़िले के नगर
तुलना माइक्रोस्कोप ( ) एक सूक्ष्मदर्शी यंत्र है जिसका उपयोग अगल-बगल में रखे दो नमूनों का विश्लेषण करने के लिये किया जाता है। तुलना माइक्रोस्कोप, एक प्रकाशीय-सेतु (ऑप्टिकल ब्रिज) द्वारा जुड़े दो सूक्ष्मदर्शकों से मिलकर बनता है। इस तरह की व्यवस्था से एक ही खिड़की में, एक साथ, दो अलग-अलग वस्तुएँ देखी जा सकतीं है। इस कारण , यदि दो वस्तुओं की तुलना करनी हो तो यह सूक्षमदर्शी अधिक उपयुक्त है क्योंकि साधारण सूक्षमदर्शी से देखकर यदि तुलना करनी हो तो दो अलग-अलग वस्तुओं को दो बार देखना पड़ेगा और देखी हुई छबि को याद करते हुए तुलना करना पड़ेगा। यह प्रक्रिया अधिक समय लगाती है और प्रेक्षक की स्मृति पर भी निर्भर करती है।

इतिहास
१९२९ में, एक तुलना माइक्रोस्कोप केल्विन गोडार्ड और उसके साथी फिलिप ग्रावेल्ला द्वारा इस प्रयोजन के लिए अनुकूलित का उपयोग कर इसी तरह की तकनीक का इस्तेमाल किया सेंट वेलेंटाइन दिवस नरसंहार में भाग लेने के शिकागो पुलिस विभाग दोषमुक्त करने के लिए।

तुलना सूक्षमदर्शी के भाग
तुलना माइक्रोस्कोप दो माइक्रोस्कोप को जोड़ कर बनता है। तो इस के हर भाग २ होंगे। 
तुलना माइक्रोस्कोप
मूल ()
ट्यूब ()
मंच ()
वस्तुनिष्ठ लेंस ( )
ऑप्टिकल पुल ( )
संघनित्र शीशा
लाइट - मंच के उपर भी

उपयोग
फॉरेंसिक बैलिस्टिक मे गोलियों की जाँच मे 
बाल की जाँच मे 
रेशा की जाँच मे 
टोलस के छाप की तुलना मे

सन्दर्भ

श्रेणी:तकनीके
श्रेणी:जीव विज्ञान
तुलना भारतीय राज्य उत्तराखण्ड राज्य के कुमाऊँ मण्डल के अल्मोड़ा जिले की भनोली तहसील का एक गाँव है।
200उत्तराखण्ड के जिले

 इन्हें भी देखें 
 उत्तराखण्ड के जिले
 उत्तराखण्ड के नगर
 कुमाऊँ मण्डल
 गढ़वाल मण्डल

 बाहरी कड़ियाँ 
 उत्तराखण्ड - भारत सरकार के आधिकारिक पोर्टल पर
 उत्तराखण्ड सरकार का आधिकारिक जालपृष्ठ 
 उत्तराखण्ड (उत्तराखण्ड के बारे में विस्तृत एवं प्रामाणिक जानकारी)
 उत्तरा कृषि प्रभा

तुलना, भनोली तहसील
तुलना, भनोली तहसील
तुलना का अर्थ एक-सामान बताना है।

 उदाहरण 
साभ्यता की पहचान इसी में है कि हम सभी बूढ़े लोगों की तुलना अपने माता-पिता से करके उन्हें वैसा ही आदर दें।

 मूल 
 अन्य अर्थ 
 संबंधित शब्द 
 हिंदी में 

 अन्य भारतीय भाषाओं में निकटतम शब्द 

श्रेणी:शब्दार्थ
तुलनात्मक पौराणिक कथायें ( ) उस विषय को कहते हैं जिसमें विभिन्न संस्कृतियों की कल्पित कथाओं अथवा मिथकों की तुलना करके साझा मुद्दों और विशेषताओं की पहचान करने का प्रयास किया जाता है।, . 32 तुलनात्मक पौराणिक कथाओं से कई तरह के शैक्षिक उद्देश्यों की पूर्ति होती है जैसे विभिन्न धर्मों और संस्कृतियों के विकास का पता लगाना, मिथकों के विकास और उत्पत्ति का अध्ययन एवं मनोविश्लेषणात्मक सिद्धान्तों में विभिन्न कथाओं का उदाहारण देना आदि।

पौराणिक कथाओं के तुलनात्मक अध्ययन से से उन अंतरराष्ट्रीय उद्देश्यों की जानकारी भी प्राप्त होती है जो आध्यात्मिक समझ को वैश्विक स्तर पर एकीकृत करते हैं। इस अध्ययन से मानव इतिहास में कहानियों की व्यापक एवं सहानुभूतिपूर्ण समझ उत्पन्न करने के महत्त्व का भी आभाष होता है। पौराणिक कथाओं में समानता मनुष्यों को इसकी याद दिलाती है कि मानवीय अनुभव की सभी जगह समरूपता रखता है।

पृष्ठभूमि
मानवविज्ञानी कोविंगटन स्कॉट लिटलटन ने तुलनात्मक पौराणिक कथाओं को "विभिन्न संस्कृतियों से लिए गए मिथकों और पौराणिक विषयों की व्यवस्थित तुलना" के रूप में परिभाषित किया। विद्वान विभिन्न संस्कृतियों की पौराणिक कथाओं की तुलना करके उनमें अंतर्निहित समानताओं की पहचान करते हैं और उन स्थितियों को समझने का प्रयास करते हैं जिससे वो पौराणिक कथायें विकसित हुई। कुछ हद तक पौराणिक कथाओं के सभी सिद्धान्त तुलनात्मक दृष्टिकोण का पालन करते हैंजैसा कि धार्मिक विद्वान रॉबर्ट सेगल ने लिखा है, "परिभाषा के अनुसार सभी सिद्धान्तकार मिथकों में समानतायें तलाशते हैं"।, "     " हालांकि पौराणिक कथाओं के विद्वानों को मोटे तौर पर दो भागों में विभाजित कर सकते हैं: पहले वो जो मिथकों के मध्य अंतर पर जोर देते हैं उन्हें विशिष्टतावादी कहा जाता है और दूसरे वो जो समानताओं पर जोर देते हैं उन्हें तुलनात्मकतावादी कहा जाता है। विशेषतावादी सामान्यतः तुलनात्मकवादियों के द्वारा बतायी गई समानताओं को अस्पष्ट और सतही कहते हैं जबकि तुलनात्मकतावादी विशेषतावादियों के निकाले गये अंतर को तुच्छ और आकस्मिक कहते हैं।,   , . 148

सन्दर्भ

 स्रोत 
, .    :         . बर्कले, यूनिवर्सिटी ऑफ कैलिफोर्निया प्रेस, 1973.
,  .
  . मैसाचुसेट्स: यूनिवर्सिटी ऑफ मैसाचुसेट्स प्रेस, 1999.
"     ". रिलिजन ऑनलाइन. 22 जून 2008 -.

बाहरी कड़ियाँ
तुलनात्मक पौराणिक कथाओं के लिए अंतर्राष्ट्रीय सहयोग

श्रेणी:तुलनात्मक पौराणिक कथाएँ
श्रेणी:धर्म का मानवशास्त्र
तुलनात्मक भाषाविज्ञान (  ; पहले ' '), ऐतिहासिक भाषाविज्ञान की एक शाखा है जिसमें भाषाओं की तुलना की जाती है ताकि उनके ऐतिहासिक सम्बन्धों को पुनः स्थापित किया जा सके।

इन्हें भी देखे
ऐतिहासिक भाषाविज्ञान

बाहरी कड़ियाँ
तुलनात्मक भाषाविज्ञान (गूगल पुस्तक; लेखक- डॉ पाण्डुरंग दामोदर गुणे; अनुवादक- डॉ भोलानाथ तिवारी)

श्रेणी:भाषा-विज्ञान
तुलनात्मक भूगोल (अंग्रेजी:  ) भूगोल विषय का एक उपागम है जिसमें विभिन्न स्थानों अथवा क्षेत्रों के तुलनात्मक भौगोलिक अध्ययन को अधिक महत्व प्रदान करते हुए उनकी विशिष्टताओं का एक दूसरे के सापेक्ष वर्णन, विश्लेषण एवं व्याख्या की जाती है। इसके जनक के रूप में कार्ल रिटर को माना जाता हैकार्ल रिटर की कम्पेरेटिव ज्योग्राफी , आर्काइव, (अंग्रेज़ी में), अभिगमन तिथि 25-11-2014 और यह प्रादेशिक भूगोल के अध्ययन का पूर्ववर्ती उपागम माना जाता है।

सन्दर्भ

बाहरी कड़ियाँ
 देशों का तुलनात्मक भूगोल, (अंग्रेज़ी में), अभिगमन तिथि 25-11-2014

श्रेणी:भूगोल आधार
श्रेणी:भूगोल शब्दावली
तुलनात्मक मनोविज्ञान ( ) मानव के अतिरिक्त अन्य पशुओं के व्यवहार एवं मानसिक प्रक्रियाओं का वैज्ञानिक अध्ययन है। विशेष रूप से गैर-मानव पशुओं के जातिवृत्तिक () इतिहास, अनुकूलन एवं व्यवहार के विकास से जुड़े मानसिक प्रक्रियाओं का वैज्ञानिक अध्ययन तुलनात्मक अध्ययन इसका मुख्य केन्द्रबिन्दु है। तुलनात्मक मनोविज्ञान के क्षेत्र में अनुसन्धान के बहुत से विषय हैं, बहुत सी विधियाँ प्रयोग में लायी जातीं हैं, कीटों से लेकर नरवानर गण (प्राइमेट्स) तक की अनेकानेक प्रजातियों (स्पेसीज) के व्यवहार का अध्ययन किया जाता है। 

श्रेणी:मनोविज्ञान
ऐलन (  ) ने विधि को दो या अधिक पद्धतियों से तुलनात्मक अध्ययन करने को तुलनात्मक विधिशास्त्र (    ) कहा है। हॉलैण्ड (  ) ने इस प्रकार क वर्गीकरण को अनावश्यक और व्यर्थ बताते हुए यह विचार व्यक्त किया है कि इसका ( विधिशास्त्र का ) क्षेत्र अनेक भागों में बँटकर सीमित हो जायेगा। तुलनात्मक विधिशास्त्र को विकसित करने का वास्तविक श्रेय दो सुविख्यात विधिशास्त्री काण्ट तथा स्टोरी को दिया जाना चाहिए जिन्होंने इस बात पर जोर दिया कि विधायन और विधि में व्यावहारिक सुधार लाने में तुलनात्मक अध्ययन की अहम भूमिका रहती है। सामंड ने भी विभिन्न देशों की विधियों के गुण-दोषों के आधार पर स्वदेशीय विधि का तुलनात्मक मूल्यांकन किये जाने की आवश्यकता प्रतिपादित की है लेकिन वे इसे (तुलनात्मक विधिशास्त्र को) विधिशास्त्र की एक स्वतंत्र शाखा के रूप म मानने से इन्कार करते हैं। उनके अनुसार यह विधिशास्त्र के अध्ययन का एक तरीका मात्र है।

श्रेणी:विधि
तुलनात्मक सुलाभ ( ) की संकल्पना के अनुसार, कुछ व्यक्ति, फर्म या राष्ट्र अन्य व्यक्तियों, फर्मों या राष्ट्रों की अपेक्षा कम मूल्य में उत्पादित कर सकते हैं। तुलनात्मक सुलाभ का सिद्धान्त (   ) अन्तरराष्ट्रीय व्यापार की मूलभूत संकल्पना है जो कहती है कि राष्ट्र उन वस्तुओं के निर्माण और निर्यात में विशिष्टता प्राप्त करने की ओर अग्रसर होते हैं जिनको वे अन्य की अपेक्षा कम मूल्य पर उत्पन्न करने की क्षमता रखते हैं, तथा उन वस्तुओं का आयात करते हैं जिनका उत्पादन वे दूसरों की अपेक्षा अधिक मूल्य पर ही कर सकते हैं

तुलनात्मक सुलाभ का सिद्धान्त, अंग्रेज अर्थशास्त्री डेविड रिकार्डो ( ) ने १८१७ में अपनी पुस्तक '      ' में प्रतिपादित किया था। यह सिद्धान्त आदम स्मिथ के निरपेक्ष मूल्य सुलाभ (  ) सिद्धान्त का विस्तार या संशोधन कहा जा सकता है।

श्रेणी:अर्थशास्त्र
तुलसिदास  को चिकित्सा विज्ञान के क्षेत्र में भारत सरकार द्वारा सन १९६७ में पद्म भूषण से सम्मानित किया गया था। ये पंजाब राज्य से हैं।

श्रेणी:१९६७ पद्म भूषण
तुलसी एक भारतीय अभिनेत्री हैं जो मुख्य रूप से तेलुगु, कन्नड़ और तमिल सिनेमा में काम करती हैं। उन्होंने अपने करियर की शुरुआत एक बाल अभिनेत्री के रूप में की थी। वह  बाद में मुख्य अभिनेत्री और सहायक अभिनेत्री की भूमिकाओं में दिखाई दीं। उन्होंने तेलुगु , कन्नड़ , तमिल , मलयालम और भोजपुरी भाषाओं में 300 से अधिक फिल्मों में अभिनय किया है।  उन्होंने अपने अभिनय के लिए दो नंदी पुरस्कार और एक फिल्मफेयर पुरस्कार जीता। 

 करियर 
तुलसी ने 1967 में तीन महीने की उम्र में तेलुगु भाषा में अपने अभिनय की शुरुआत की। एक फिल्म में एक गाने के लिए एक बच्चे की जरूरत थी और तुलसी को वही पालने में रखा गया था, जब इस फिल्म की अभिनेत्री सावित्री ने तुलसी की माँ से अनुरोध किया था, जो उसकी एक दोस्त थी। जब वह साढ़े तीन साल की थी तब उसे एक गीत में चित्रित किया गया था। और ऐसा कहा गया कि जब वह चार साल की हुई तब तक वह एक पूर्ण अभिनेत्री बन गई थी। तुलसी कभी स्कूल नहीं गई थी।

उन्होंने 28 साल की उम्र में कन्नड़ निर्देशक शिवमणि से शादी की। उन्होंने कहा, "मैं उनसे सुबह मिली और शाम तक हम परिणय सूत्र में बंध गए"। उनका एक बेटा है। तुलसी ने शादी करने के बाद अभिनय छोड़ने का फैसला किया। उन्होंने केवल तेलुगु फिल्मों में कभी-कभी एक आवाज अभिनेता के रूप में काम किया, जिसमें मणिरत्नम भी शामिल थे। जब उनका बेटा लगभग छ: साल का था, तब उन्हें कई माँ की भूमिकाएँ मिलीं। उसने शुरू में उन सभी को अस्वीकार कर दिया, लेकिन अंत में एक कन्नड़ फिल्म  एक्सक्यूज़ मी के लिए हस्ताक्षर किए , जिसमें उसने दिव्या स्पंदना की माँ की भूमिका निभाई, जो एक बड़ी हिट फिल्म बन गई। उसके बाद वह कन्नड़ में एक साल में तीन फिल्में कर रही थीं।

उन्होंने मुख्य रूप से तेलुगु और तमिल फिल्म उद्योगों में माँ की भूमिकाओं में अभिनय करना शुरू किया। उनकी उल्लेखनीय सहायक भूमिकाओं में तेलुगु में शशिरेखा परिनयम , मिस्टर परफेक्ट , डार्लिंग , श्रीमंथुडु , इद्दारमायिलाथो , नेनु लोकल , महानती और डियर कॉमरेड और तमिल में पिल्लैयार थेरू कदैसी वीडू , ईशान , मनकथा , सुंदरपांडियन , आधलाल कधल सेवीर और पांडिया नाडु आदि फिल्में शामिल हैं। तुलसी ने कहा है कि फिल्म  आधलाल कधल सीवीरी , जिसमें उन्होंने माँ की भूमिका निभाई थी। इसमें मनीषा यादव नाम के उनके किरदार ने उनकी जिंदगी बदल दी और उन्हें "स्क्रीन माँ के रूप में पहचान" दिलाई। पन्नैयारुम पद्मिनियम में चेल्लम्मा के उनके चित्रण की भी प्रशंसा की गई। आलोचकों ने कहा कि वह "शानदार" थीं और उन्होंने "करियर का सर्वश्रेष्ठ प्रदर्शन" दिया था।

 सन्दर्भ 

 बाहरी कड़ियाँ
आचार्य तुलसी (२० अक्टूबर १९१४  २३ जून १९९७) जैन धर्म के श्वेतांबर तेरापंथ के नवें आचार्य थे। वो अणुव्रत और जैन विश्व भारती विश्वविद्यालय के प्रवर्तक हैं एवं १०० से भी अधिक पुस्तकों के लेखक हैं। सर्वपल्ली राधाकृष्णन ने अपनी पुस्तक "लिविंग विद पर्पज" में उन्हें विश्व के १५ महान लोगों में शामील किया है। उन्हें भारत के पूर्व राष्ट्रपति वी वी गिरि ने १९७१ में एक कार्यक्रम में "युग-प्रधान" की उपाधि से विभूषित किया।

उन्होंने आचार्य महाप्रज्ञ एवं साध्वी कनकप्रभा का विकास करने में महत्वपूर्ण कार्य किया।

 जन्म और परिवार 
अणुव्रत अनुशास्ता युगप्रधान आचार्य श्री तुलसी का जन्म १९१४ में कार्तिक शुक्ल द्वितीया को लाडनूं, राजस्थान, भारत में हुआ। उनके पिता का नाम झुमरलाल खट्टड़ और माँ का नाम वंदना था। उन्होंने आठ वर्ष की आयु में विद्यालय जाना आरम्भ किया।। उनके पाँच भाई तथा तीन बहनें थी जिन में वे सबसे छोटे थे। उनके बड़े भाई चम्पालालजी पहले ही मुनि बन गए थे। उनके पारिवारिक लोग सहज धर्मानुरागी थे। वंदना जी की विशेष प्रेरणा-स्वरूप घर के सभी बच्चे सत्संग आदि में आया करते थे। उनके मन में बचपन से ही सत्संग व साधु-चर्या के प्रति अनुराग था। अष्टम आचार्य श्री कालूगणी का आगमन लाडनूं मे हुआ। पूज्य श्री कालूगणी के दिव्य प्रवचन तथा व्यक्तित्व ने बालक तुलसी के पूर्व अर्जित संस्कारो को जागृत कर दिया। उनके मन में मुनि-जीवन के प्रति अनुराग उत्पन्न हुआ।

 सन्दर्भ 

श्रेणी:जैन आचार्य
श्रेणी:1914 में जन्मे लोग
श्रेणी:१९९७ में निधन
श्रेणी:राजस्थान के लोग
तुलसी एक्स्प्रेस 1070  भारतीय रेल द्वारा संचालित एक मेल एक्स्प्रेस ट्रेन है। यह ट्रेन अलाहाबाद जंक्शन रेलवे स्टेशन (स्टेशन कोड:) से 04:15 बजे छूटती है और लोकमान्य तिलक टर्मिनस रेलवे स्टेशन (स्टेशन कोड:) पर 10:00 बजे पहुंचती है। इसकी यात्रा अवधि है 29 घंटे 45 मिनट।

श्रेणी:मेल एक्स्प्रेस ट्रेन
तुलसी कुमार बॉलीवुड फ़िल्मों में भारतीय पार्श्वगायिका हैं। यह टी-सीरीज़ के मालिक गुलशन कुमार की बेटी हैं और इन्हॉने हाल ही में आशिकी २ के लिए दो गीत गाए हैं और इन्होंने गुरु रंधावा के साथ रात कमाल है गाना भी गाया है। उनका कहना है कि इन गीतों के लिये आवाज़ देना उनके लिये भावुक था क्योंकि आशिकी से उनके पिता जुड़े थे। उन्होंने यह भी कहा की गायकी में उन्हें प्यार-मोहब्बत के गीत पसन्द हैं। इनकी आवाज बहुत ही मधुर है। आशिकी 2 में इन्होंने अपनी आवाज दी। उसके बाद ये बहुत ही प्रसिद्ध हुई।

 सन्दर्भ 

 बाहरी कड़ियाँ 
 
श्रेणी:जीवित लोग
श्रेणी:1986 में जन्मे लोग

             .
तुलसी गेबार्ड अमेरिका की प्रथम हिन्दू कांग्रेसवुमन हैं। जो  अमेरिकी हाउस ऑफ रेप्रेसेंटटिव में डेमोक्रैटिक पार्टी की ओर से,हवाई राज्य का प्रतिनिधित्व करती हैं। तुलसी अमेरिकी सेना (नैशनल गार्ड) में पिछले 16 वर्षों से सेवारत हैं और इस समय उनकी रैंक मेजर है।

वह डॉनल्ड ट्रम्प की घोर विरोधी महिला नेता है। तुलसी गाबार्ड ने बचपन में ही हिन्दू पन्थ अपना लिया था। उन्होने अमेरिकी कांग्रेस पद की शपथ भी, हिन्दू मान्यताओं की धार्मिक पुस्तक,  भगवद  गीतापर हाथ रख कर ली। 2016 के डेमोक्रैटिक पार्टी के राष्ट्रपतिपद के प्रत्याशी चुनावों में, पार्टी की कार्यकारिणी द्वारा  बर्नी सैंडर्स के विरुद्ध हस्तक्षेप करने के आरोप सामने आने पर इन्होंने कार्यकारिणी को त्याग पत्र देकर अपना विरोध जारी किया और बर्नी सैंडर्स को अपना समर्थन दिया।  इस साहसिक व नैतिक कदम के लिए उनकी बहुत सराहना हुई। 

अब 2020 में होने वाले चुनाव में राष्ट्रपति पद की प्रत्याशी हैं।

सन्दर्भ

श्रेणी:1981 में जन्मे लोग
श्रेणी:जीवित लोग
श्रेणी:अमरीकी सेनेटर
250अंगूठाकारतुलसी घाट, वाराणसी
तुलसी घाट का पुराना नाम "लोलार्क घाट" था। यह बाद में संत तुलसी दास जी के नाम पर सोलहवीं सदी इसका नाम बदल दिया। भाद्रपद महिने में यहाँ बहुत बड़ा मेला लगता है। संत तुलसी दास जी द्वारा इस घाट पर श्रीकृष्ण लीला का आरम्भ किया गया ,जो अभी तक कायम है। जो कार्तिक कृष्ण पक्ष द्वादशी तिथी से आरम्भ होकर अश्विन शुक्ल पक्ष प्रतिपदा तिथी तक होती है। जिसमे नागनथैया (चार-लखी मेला ) , दशावतार झाकी , रास लीला मशहूर है। काशी नरेश द्वारा नागनथैया में स्वर्ण मुद्रा दी जाती है। इस घाट पर संत तुलसी दास जी द्वारा एक हनुमान जी का मंदिर स्थापित है। यहाँ नियमित रूप से संकट मोचन मंदिर की राम नाम संकृर्तन के बाद कीर्तन करने वाले भक्त गण तुलसी घाट स्थित हनुमान मंदिर में कीर्तन करते है,ऐवं महन्त संकट मोचन( विश्वम्भर नाथ मिश्र ) से प्रसाद ग्रहण करते हैं।

श्रेणी:वाराणसी के दर्शनीय स्थल

तुलसी घाट के गोलेन्द्र पटेल, हिन्दी साहित्य की नई पीढ़ी के प्रमुख स्तम्भों में से एक एवं कवि हैं।

तुलसी घाट का पुराना नाम "लोलार्क घाट" था, और यह वाराणसी (काशी) के प्रमुख घाटों में से एक है। लोलार्क घाट का ऐतिहासिक और धार्मिक महत्व बहुत गहरा है। इसके बारे में कुछ महत्वपूर्ण जानकारी इस प्रकार है:

 लोलार्क सूर्य पूजा: प्राचीन समय में इस घाट पर विशेष रूप से सूर्य देवता की पूजा की जाती थी। "लोलार्क" शब्द का अर्थ होता है "अल्प सूर्य" और यह घाट सूर्य देवता के पूजन के लिए प्रसिद्ध था। माना जाता है कि यहां सूर्य को विशेष रूप से पूजा जाता था, खासकर सूर्य ग्रहण के समय।
 तुलसीदास जी का संबंध: तुलसी घाट का नाम बाद में तुलसीदास जी से जुड़ने के कारण "तुलसी घाट" पड़ा। हालांकि, यह घाट पहले "लोलार्क घाट" के नाम से जाना जाता था। तुलसीदास जी ने यहां पर रामचरितमानस की रचना की थी, जिससे इस घाट का धार्मिक महत्व और भी बढ़ गया।
 सम्भावित इतिहास: कहा जाता है कि इस घाट का नाम लोलार्क सूर्य पूजा से जुड़ा हुआ था, और यह घाट उस समय के एक प्रमुख धार्मिक स्थल के रूप में प्रतिष्ठित था। जब तुलसीदास जी ने यहां पर रामायण का लोकप्रिय रूप रामचरितमानस लिखा, तब इस घाट को उनका नाम मिला।
 भूतकाल और वर्तमान: लोलार्क घाट को अब तुलसी घाट के नाम से जाना जाता है, और यह काशी के प्रमुख धार्मिक स्थलों में से एक माना जाता है। यहां पर श्रद्धालु स्नान करते हैं और पूजा-अर्चना करते हैं। यह घाट विशेष रूप से संतान प्राप्ति की इच्छा रखने वालों के लिए भी महत्वपूर्ण माना जाता है।

तो, लोलार्क घाट का नाम एक महत्वपूर्ण धार्मिक स्थल और तुलसीदास जी से जुड़े होने के कारण अब तुलसी घाट के नाम से प्रसिद्ध है।
तुलसी घिमिरे नेपाली चलचित्र क्षेत्रको एक चर्चित नायक हैं।।

सुरुवाती जीवन

पेशागत जीवनी

अवार्ड

सन्दर्भ

 बाहरी कड़ियाँ 

सन्दर्भ सामग्रीहरू

बाहिरी कडीहरू

श्रेणी:जीवित लोग
श्रेणी:नेपाल के लोग
श्रेणी:नेपाली अभिनेता
गोस्वामी जी तुलसीदास
सम्पूर्ण भारतवर्ष में महान ग्रंथ रामचतिमानसके रचयिता गोस्वामी तुलसीदास के स्मरण में तुलसी जयंती मनाई जाती है। श्रावण मास की अमावस्या के सातवें दिन तुलसीदास की जयंती मनाई जाती है। इस वर्ष यह तिथि 30 जुलाई है। गोस्वामी तुलसीदास ने कुल 12पुस्तकों की रचना की है, लेकिन सबसे अधिक ख्याति उनके द्वारा रचित रामचरितमानस को मिली। दरअसल, इस महान ग्रंथ की रचना तुलसी ने अवधीभाषा में की है और यह भाषा उत्तर भारत के जन-साधारण की भाषा है। इसीलिए तुलसीदास को जन-जन का कवि माना जाता है।

 एक परिचय 

तुलसीदास रामभक्त कहलाते हैं। वे राम की मर्यादा, वीरता और सामान्यजनके प्रति उनके प्रेम से अत्यंत प्रभावित थे। उन्होंने वाल्मीकि रामायण का अध्ययन किया, तो पाया कि यह ग्रंथ संस्कृत भाषा में लिखा गया है, जो आमजनकी भाषा नहीं है। सच तो यह है कि भगवान राम द्वारा साधारण मानव के रूप में किए गए सद्कर्मोकी कथा को सामान्य लोगों तक पहुंचाने के लिए ही तुलसीदास ने रामचरितमानस की रचना की। हिंदी भाषा के विकास में इस ग्रंथ का योगदान अतुलनीय है।

ऐसा माना जाता है कि गोस्वामी तुलसीदास का जन्म संभवत:सम्वत् 1532में उत्तर प्रदेश के बांदा जिले के राजापुर गांव में हुआ माना जाता है किन्तु तुलसी दास का जन्म उत्तर प्रदेश के ही गोण्डा जिले के सूकर-खेत पसका क्षेत्र स्थित राजापुर में होने के भी पर्याप्त तथ्य हैं। । उनके पिता का नाम आत्माराम और माता का नाम हुलसी देवी था। कहा जाता है कि जन्म के समय तुलसीदास रोये नहीं थे और उनके मुख में पूरे बत्तीस दांत थे। लोगों का मानना है कि तुलसीदास संपूर्ण रामायण के रचयिता महर्षि वाल्मीकि के अवतार थे। उनके बचपन का नाम रामबोलाथा। ऐसी मान्यता है कि तुलसीदास को अपनी सुंदर पत्नी रत्नावली से अत्यंत लगाव था। एक बार तुलसीदास ने अपनी पत्नी से मिलने के लिए उफनती नदी को भी पार कर लिया था। तब उनकी पत्नी ने उन्हें उपदेश देते हुए कहा- जितना प्रेम मेरे इस हाड-मांस के बने शरीर से कर रहे हो, उतना स्नेह यदि प्रभु राम से करते, तो तुम्हें मोक्ष की प्राप्ति हो जाती। यह सुनते ही तुलसीदास की चेतना जागी और उसी समय से वह प्रभु राम की वंदना में जुट गए।

तुलसीदास जयंती के अवसर पर देशभर में रामचरितमानस के पाठ का आयोजन होता है। श्रद्धालु राम-सीता और हनुमान के मंदिर जाते हैं तथा तुलसीदास को स्मरण करते हैं।

इन्हें भी देखें
 अवधी दिवस
तुलसी पीठ सेवा न्यास जानकी कुंड, चित्रकूट, मध्य प्रदेश में स्थित एक भारतीय धार्मिक और सामाजिक सेवा संस्था है। इसे हिंदू धार्मिक नेता जगद्गुरु रामभद्राचार्य द्वारा २ अगस्त १९८७ को स्थापित किया गया था। रामभद्राचार्य का मानना है कि जहाँ पर यह पीठ स्थित है, उस जगह रामायण के अनुसार, राम ने अपने भाई भरत को अपनी चरण पादुका (खड़ाऊ) दी थी।नागर २००२, प्र . ९१. यह प्रसिद्ध कवि संत तुलसीदास के नाम पर है।

तुलसी पीठ के परिसर में जगद्गुरूजी का पावन निवास, राघव सत्संग भवन नामक एक संलग्न सभामण्डप सहित काँच मंदिर नामक एक देवालय, एक छोटी गौशाला, नेत्रहीन विकलांग छात्रों के लिए एक विद्यालय, मानस मंदिर नामक एक देवालय जिसकी अंदरूनी दीवारों पर रामचरितमानस उत्कीर्ण है और जिसमे रामचरितमानस के 16 दृश्यों के चल-प्रतिरूप की प्रदर्शनी है।नागर २००२, प्र. ९२. वहाँ जगद्गुरु रामभद्राचार्य विकलांग विश्वविद्यालय के छात्रों के लिए एक छात्रावास भी है।

तुलसी पीठ की गतिविधियों में संस्कृत और हिन्दी के हिंदू धार्मिक ग्रंथों का प्रसार और अध्ययन, गायों और साधुओं की सेवा, एक मासिक पत्रिका का प्रकाशन और विकलांग व्यक्तियों के लिए सहायता प्रदान शिविरों की व्यवस्था शामिल है। इस संस्थान ने रामभद्राचार्य द्वारा लिखित विभिन्न पुस्तकें को प्रकाशित किया है।नागर २००२, प्र. ८९९०.दिनकर २००८, प्र. ४०४३.

 स्थापना 
१९८३ में रामभद्राचार्य (उस समय रामभद्रादास) ने, केवल दूध और फल का आहार लेते हुए और केवल संस्कृत बोलते हुए, चित्रकूट के स्फटिक शिला में, अपना दूसरा छह-माह पायोव्रत रखा। चित्रकूट के युवराज हेमराज सिंह चतुर्वेदी रामभद्राचार्य से प्रभावित हुए और उन्हे जानकी कुंड में मंदाकिनी नदी के साथ ही स्थित एक ८० फीट  ६० फीट की भूमि दान की।दिनकर २००८, प्र. ३१३२. गीता देवी, रामभद्रादास की ज्येष्ठ बहन, ने उन्हे उस भूखंड पर एक आश्रम बनाने के लिए सम्मत किया। रामभद्रादास ने वहाँ चार कमरों का निर्माण करवाया और वहाँ अक्सर जाना शुरू कर दिया। १९८६ में, उन्होंने इस नवनिर्मित आश्रम में नव-मास पायोव्रत रखा। उन्होंने यहाँ पर अपनी कथाएँ रखना भी शुरू कर दिया।

 सन्दर्भ 
 टीप 

 उद्धृत ग्रंथ 

 
 

 बाहरी कड़ियाँ 

 
 

श्रेणी:सतना ज़िला
तुलसी बहादुर क्षेत्री अपतन  नेपाली भाषा के विख्यात साहित्यकार हैं। इनके द्वारा रचित एक महाकाव्य कर्णकुंती  के लिये उन्हें सन् 1989 में साहित्य अकादमी पुरस्कार से सम्मानित किया गया।

 सन्दर्भ 

श्रेणी:साहित्य अकादमी द्वारा पुरस्कृत नेपाली भाषा के साहित्यकार
तुलसी मानस मन्दिर काशी के आधुनिक मंदिरों में एक बहुत ही मनोरम मन्दिर है। यह मन्दिर वाराणसी कैन्ट से लगभग पाँच कि॰ मि॰ दुर्गा मन्दिर के समीप में है। इस मन्दिर को सेठ रतन लाल सुरेका ने बनवाया था। पूरी तरह संगमरमर से बने इस मंदिर का उद्घाटन भारत के तत्कालीन राष्ट्रपति महामहिम सर्वपल्ली राधाकृष्णन द्वारा सन॒ 1964 में किया गया। 

इस मन्दिर के मध्य मे श्री राम, माता जानकी, लक्ष्मणजी एवं हनुमानजी विराजमान है। इनके एक ओर माता अन्नपूर्णा एवं शिवजी तथा दूसरी तरफ सत्यनारायणजी का मन्दिर है। इस मन्दिर के सम्पूर्ण दीवार पर रामचरितमानस लिखा गया है। दीवारों पर रामायण के प्रसिद्ध चित्रण को बहुत सुन्दर ढंग से नक्कासी किया गया है । इसके दूसरी मंजिल पर संत तुलसी दास जी विराजमान है, साथ ही इसी मंजिल पर स्वचालित श्री राम एवं कृष्ण लीला होती है। इस मन्दिर के चारो तरफ बहुत सुहावना घास (लान) एवं रंगीन फुहारा है, जो बहुत ही मनमोहक है। यहाँ अन्नकूट महोत्सव पर छप्पन भोग की झाँकी बहुत ही मनमोहक लगती है। मंदिर के प्रथम मंजिल पर रामायण की विभिन्न भाषाओं में दुर्लभ प्रतियों का पुस्तकालय मौजूद है। सम्पूर्ण मंदिर के परिधि में बहुत ही कलात्मक ढंग से ऐक पहाड़ी पर शिव जी के मूर्ति से झरने का अलौकिक छटा देखते ही बनती है। मानस मंदिर के ठीक सामने एक अत्यंत रमणीक सती रानी का मंदिर है, जिसकी देख रेख की व्यवस्था भी मानस मंदिर की प्रबंध समिति करती है ।

चित्रदीर्घा

इन्हें भी देखें
 रामचरितमानस
  तुलसीदास
 वाराणसी
 काशी विश्वनाथ मंदिर

सन्दर्भ

श्रेणी:उत्तर प्रदेश में हिन्दू मंदिर
श्रेणी:वाराणसी
श्रेणी:वाराणसी के दर्शनीय स्थल
श्रेणी:वाराणसी के मन्दिर
तुलसी राम शर्मा कश्यप  नेपाली भाषा के विख्यात साहित्यकार हैं। इनके द्वारा रचित एक महाकाव्य आमा  के लिये उन्हें सन् 1990 में साहित्य अकादमी पुरस्कार से सम्मानित किया गया।

 सन्दर्भ 

श्रेणी:साहित्य अकादमी द्वारा पुरस्कृत नेपाली भाषा के साहित्यकार
तुलसी राम,भारत के उत्तर प्रदेश की प्रथम विधानसभा सभा में विधायक रहे।  1952 उत्तर प्रदेश विधान सभा चुनाव में इन्होंने उत्तर प्रदेश के बदायूँ जिले के 110 - बदायूँ (दक्षिण-पश्चिम) विधान सभा निर्वाचन क्षेत्र से कांग्रेस की ओर से चुनाव में भाग लिया।  
सन्दर्भ

आत्मकथा --- १ मुर्दहिया
                --- २ मणिकर्णिका

श्रेणी:उत्तर प्रदेश की प्रथम विधान सभा के सदस्य
श्रेणी:110 - बदायूँ (दक्षिण-पश्चिम) के विधायक
श्रेणी:बदायूँ के विधायक
श्रेणी:कांग्रेस के विधायक
तुलसी विवाह हिन्दू धर्म के अनुयायीयों द्वारा किया जाने वाला एक औपचारिक विवाह कार्यक्रम है जिसमें तुलसी नामक पौधे का विवाह शालीग्राम अथवा विष्णु अथवा उनके अवतार कृष्ण के साथ किया जाता है। हिन्दू धर्म में इसे मानसून का अन्त और विवाह के लिये उपयुक्त समय के रूप में माना जाता है।

सन्दर्भ

श्रेणी:हिन्दू पूजा
श्रेणी:हिन्दू पर्व